**О б р а з л о ж е њ е**

У складу са чланом 14. Одлуке о мaнифестацијама и програмима у области културе од значаја за град ("Службени лист града Ниша", број 5/2018, 18/2019, 18/2021 и 139/2022), Сталне манифестације се организују у складу са правилима о организацији и раду манифестације, које доноси Скупштина Града.

Правилима о организацији и раду манифестације ближе се одређује карактер и циљ манифестације, органи и тела манифестације, задаци и начин њиховог рада, лице које представља манифестацију, број чланова Савета манифестације, њихов мандат и друга питања од значаја за манифестацију.

Организатор манифестације Интернационални Nišville џез фестивал, доставио је градској управи за друштвене делатности предлог измене правила, који је подржао и Савет фестивала. Предлог измена постојећих правила донет је у циљу осавремењивања и успешнијег организовања манифестације. Новим правилима манифестације, између осталог продужен је мандат Савета манифестације са две на четири године.

За реализацију предложеног акта није потребно обезбеђивање и коришћење додатних финансијских средстава из буџета Града.

Имајући у виду напред наведено, израђен је нацрт правила као у диспозитиву.

. в.д .начелника Градске управе

за друштвене делатности

Данијела Спасовић